શીર્ષક: ક્રિકેટ વર્લ્ડ કપ : એ ક્રિકેટર જેણે એક જ ઇનિંગ્સમાં 17 સિક્સ ફટકારી બનાવ્યો વિશ્વ રેકૉર્ડ\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
ઇંગ્લૅન્ડે અફઘાનિસ્તાનને હરાવીને સેમીફાઇનલમાં લગભગ સ્થાન નિશ્ચિત કરી લીધું છે

મંગળવારે માન્ચેસ્ટરમાં રમાયેલી આઈસીસી વન-ડે ક્રિકેટ વર્લ્ડ કપની લીગ મૅચમાં અફઘાનિસ્તાન સામે 150 રનથી વિશાળ વિજય હાંસલ કરીને યજમાન ઇંગ્લૅન્ડે આ ટુર્નામેન્ટમાં પોતાની અવિરત આગેકૂચ જારી રાખી છે. 

આ સાથે જ ઇંગ્લૅન્ડે સેમિફાઇનલમાં પોતાનો પ્રવેશ લગભગ નિશ્ચિત કરી દીધો હતો. ઇંગ્લૅન્ડ પૉઇન્ટ ટેબલમાં પણ મોખરે પહોંચી ગયું હતું.

ઓલ્ડ ટ્રેફોર્ડ ખાતે હજી બે દિવસ અગાઉ ભારતીય ટીમે પાકિસ્તાન સામે વિજય હાંસલ કર્યો હતો. 

ભારતે પણ જંગી સ્કોર નોંધાવ્યો હતો પરંતુ તેની સ્ટાઇલમાં જે કમી હતી તે મંગળવારે ઇંગ્લૅન્ડે પૂરી કરી હતી. 

ભારતને ફોર્મવિહોણું પાકિસ્તાન મળ્યું હતું તો ઇંગ્લૅન્ડને પ્રમાણમાં નબળી એવી અફઘાનિસ્તાનની ટીમ મળી હતી પરંતુ બંનેના વિજયની તીવ્રતા એકસમાન હતી.

ઇંગ્લૅન્ડે ટોસ જીતીને પ્રથમ બૅટિંગ કરતાં 50 ઓવરમાં છ વિકેટે 397 રનનો સ્કોર ખડકી દીધો હતો. 

અફઘાનિસ્તાને થોડો પ્રતિકાર કર્યો હતો પરંતુ પહાડસમાન ટાર્ગેટ સામે તેઓ માંડ 247 રન કરી શક્યા હતા.

મોર્ગનની 17 સિક્સર 

મોર્ગને 71 બોલમાં 17 સિક્સર સાથે 148 રન ફટકાર્યા હતા

મૅચનું આકર્ષણ ઇંગ્લૅન્ડનો કેપ્ટન ઓઇન મોર્ગન રહ્યો હતો જેણે વર્લ્ડ કપના ઇતિહાસની ચોથી સૌથી ઝડપી સદી નોંધાવતાં 71 બોલમાં 17 સિક્સર સાથે 148 રન ફટકાર્યા હતા.

398 રનના વિશાળ લક્ષ્યાંક સામે અફઘાનિસ્તાની ટીમે મક્કમ બૅટિંગ કરી હતી પરંતુ તે એક પણ સમયે વિજય નોંધાવવાની સ્થિતિમાં આવ્યું ન હતું. 

હશમતુલ્લાહ શાહિદીએ 100 બોલમાં પાંચ બાઉન્ડ્રી અને બે સિક્સરની મદદથી 76 રનની ઇનિંગ્સ રમી હતી. 

જ્યારે રહેમત શાહે 46 અને અસગર અફઘાને 44 રનનું યોગદાન આપ્યું હતું. આ ઉપરાંત સુકાની ગુલબદિન નાયબે 37 રન નોંધાવ્યા હતા. ઇંગ્લૅન્ડ માટે આદિલ રશિદ અને જોફરા આર્ચરે ત્રણ-ત્રણ વિકેટ ઝડપી હતી જ્યારે માર્ક વૂડને બે વિકેટ મળી હતી.

અગાઉ ઇંગ્લૅન્ડના બૅટ્સમૅનોએ અફલાતૂન બૅટિંગ કરી હતી અને અફઘાનિસ્તાની બૉલર્સની મન મૂકીને ધોલાઈ કરી હતી. 

અફઘાનિસ્તાનું બૉલિંગ પ્રદર્શન અત્યંત નબળું રહ્યું હતું. તેનો સ્ટાર સ્પિનર રશિદ ખાન સૌથી મોંઘો સાબિત થયો હતો. 

રશિદ ખાન વર્લ્ડ કપમાં સૌથી વધારે રન આપનાર બૉલર 

આઈપીએલમાં સારું પ્રદર્શન કરનારા રાશિદ ખાને સૌથી વધારે રન આપ્યા

ઓઇન મોર્ગને તોફાની બૅટિંગ કરીને 57 બૉલમાં 100 રન પૂરા કરીને વર્લ્ડ કપની ચોથી ઝડપી સદી ફટકારી હતી. તેણે જો રૂટ...